திருநீலகண்டர் : திருநீலகண்டம்! கேடிலாப் பெரியோய்! நீர் என்னிடத்து வைத்த திருஓடு காணாததாக, அதனை எவ்விடத்தும் தேடியும் யான் காணேன்; அதனின் நல்லதொரு திருஓடு மிக நீண்ட காலம் நீடித்துப் பயன்படத்தக்கதாய் இருப்பதொன்றைக் கொடுக்கின்றேன் என்று சொல்லவும், அதனை ஏற்றருளாது சினந்து அதனையே கொடு என்று கூறியது, என் உணர்வு முழுமையையும் ஒழித்துவிட்டது. திருநீலகண்டம்!